
Изх. № 61-00-211/07.05.2024 г.

ДО
ОБЩИНСКИ СЪВЕТ ЗЛАТОГРАД


Относно: Обект  № 41 „Изграждане на топлопреносна мрежа с. Ерма река – проектиране и СМР“ от Програмата за капиталови разходи за 2024 г. на Община Златоград


УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
 	
С Решение № И 57 от 19.02.2024 г. на Общински съвет Златоград е приета Програмата за капиталови разходи за 2024 г. на Община Златоград, в която е посочен обект № 41 „Изграждане на топлопреносна мрежа с. Ерма река – проектиране и СМР“. За този обект са определени 208 100 лв., от които 140 100 лв. – целева субсидия за капиталови разходи, 3 000 лв. от собствени приходи и 65 000 лв. от други собствени приходи. Във връзка с предприемане действия по изпълнение на бюджета и посочения обект, възниква неяснота относно вида и обема дейности за  обекта. Следва да се уточни волята на органа на местното самоуправление - Общински съвет Златоград, като се посочи за какви дейности следва да се разходят заложените средства - придобиване на собственост, проучвателни дейности, проектиране, изпълнение, СМР. 
Не е представена концепция относно заложения обект и не са ясни неговите параметри - липсват  предварителни проучвания и технико-икономическа обосновка за реализацията на проекта. Предвид това обстоятелството, невъзможно е изготвяне на техническото задание за проектиране, изясняване технически, икономически и технологични изисквания към обекта, както и съответствие между функционално и технологично решение.
За техническото задание за проектиране e важно да се изясни:
➢ проектното решение, с представяне на оразмерителни водни количества за оползотворяването им до степен на разрешения дебит от сондажа, като се имат предвид изготвените проекти до настоящия момент;
➢ технико-икономическия анализ за оползотворяването на геотермалната отоплителна система и минерална вода от населението на с. Ерма река чрез изграждане на вътрешната разпределителна мрежа;
➢ необходимо изясняване на потребностите на бъдещите абонати по отношение на температурата на минералната вода, която ще достига до тях;
➢ брой на потенциалните потребители;
➢ брой абонатни станции за битово снабдяване с топла минерална вода;
➢ необходима мощност за отопление за захранване на абонатните станции;
➢ техническа спецификация на основните материали и съоръжения – тръбите следва да са с характерни свойства, предвид химичния състав на минералната вода;
➢ предвижда ли се увеличаване на капацитета;
➢ описание на предвиденото трасе за полагане на тръбопроводите, налага ли се преминаване през чужди имоти.
За изпълнение на обект „Изграждане на топлопреносна мрежа с. Ерма река – проектиране и СМР“ е необходимо да се уточнят всички технически характеристики, които да се използват за започване на процедура по неговото възлагане.

Вземайки предвид горното, информирам ви за невъзможност от моя страна да приведа в изпълнение приетото от общински съвет Златоград в частта му относно обект № 41 „Изграждане на топлопреносна мрежа с. Ерма река – проектиране и СМР”.
Моля за указания от ваша страна, посредством тълкуване, относно предвижданията на Общински съвет Златоград. 



С уважение,

ЕЧ/


За изпълнението на обект № 41 „Изграждане на топлопреносна мрежа с. Ерма река – проектиране и СМР“, от Програмата за капиталови разходи за 2024 г., на Община Златоград, са определени 208 100 лв., от които 140 100 лв. – целева субсидия за капиталови разходи, 3 000 лв. от собствени приходи и 65 000 лв. от други собствени приходи.
За изясняване на концепцията, която да отговаря на правната и нормативната база при изграждането на подобни обекти, с ясно описани критерии и изисквания, регламентирани в националното законодателство, са необходими допълнителни подробности по инвестиционното предложение.
Всякакви предварителни проучвания и технико-икономическа обосновка за реализацията на проекта, ще бъдат полезни на Общинска администрация Златоград за последващи действия и изготвяне на техническото задание за проектиране, изясняване технически, икономически и технологични изисквания към обекта, както и съответствие между функционално и технологично решение.
За техническото задание за проектиране e важно да се изясни:
· проектното решение, с представяне на оразмерителни водни количества за оползотворяването им до степен на разрешения дебит от сондажа, като се имат предвид изготвените проекти до настоящия момент;
· технико-икономическия анализ за оползотворяването на геотермалната отоплителна система и минерална вода от населението на с. Ерма река чрез изграждане на вътрешната разпределителна мрежа
· необходимо изясняване на потребностите на бъдещите абонати по отношение на температурата на минералната вода, която ще достига до тях;
· брой на потенциалните потребители; 
· брой абонатни станции за битово снабдяване с топла минерална вода; 
· необходима мощност за отопление за захранване на абонатните станции;
· техническа спецификация на основните материали и съоръжения – тръбите следва да са с характерни свойства, предвид химичния състав на минералната вода; 
· предвижда ли се увеличаване на капацитета;
· описание на предвиденото трасе за полагане на тръбопроводите, налага ли се преминаване през чужди имоти.


За да се започне изпълнение е необходимо да се уточнят всички технически характеристики, които да се използват за започване на процедура по възлагане на обект „Изграждане на топлопреносна мрежа с. Ерма река – проектиране и СМР“




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

